สปีดโบ๊ต ล่ม 25 ชีวิต ลอยคอทะเล นักท่องเที่ยวจีน กลับ-จาก เสม็ด (คลิป)
นักท่องเที่ยวจีน กลับ-จาก เสม็ด สงสัยพุ่งชนหิน ท้องเรือถึงทะลุ,นักท่องเที่ยวชาวจีน 25 ชีวิตหวิดสังเวยหมู่กลางทะเล หลังนั่งเรือนำเที่ยวจากเกาะเสม็ดจะเข้าฝั่ง ระหว่างทางเรือไปพุ่งชนกับหินใต้น้ำจนเรือทะลุน้ำทะลัก บางคนต้องลอยคอกลางน้ำ คนขับเรือรีบวิทยุขอเรือ 3 ลำช่วยลำเลียงทัวร์จีนทั้งหมดกลับเข้าฝั่งอย่างปลอดภัย มีเพียง 2 คนสำลักน้ำบาดเจ็บนำส่ง รพ. ส่วนคดียังไม่ตั้งข้อหาใคร,อุบัติเหตุเรือนักท่องเที่ยวจีนชนหินโสโครกล่มครั้งนี้เวลา 13.30 น. วันที่ 7 ก.พ. ร.ต.อ.จีรเดช หุ่นทอง รอง สว. (สอบสวน) สภ.เพ อ.เมืองระยอง รับแจ้งจากเจ้าหน้าที่มูลนิธิสว่างพรกุศลจุดบ้านเพว่ามีเหตุเรือนักท่องเที่ยวล่มที่บริเวณแหลมใหญ่ เกาะเสม็ด หมู่ 4 ต.เพ รีบรายงาน พล.ต.ต.ชุมพล พุ่มพวง ผบก.ภ.จ.ระยอง ทราบและเดินทางไปตรวจสอบที่เกิดเหตุพร้อมนายไพรัตน์ อรุณเวสสะเศรษฐ นายกเทศมนตรีตำบลบ้านเพ พ.ต.ท.เอก มหาสวัสดิ์ สว.ตำรวจท่องเที่ยวระยองและหน่วยกู้ภัย,พบแต่ซากเรือลำที่เกิดเหตุพลิกลอยเหนือน้ำ ส่วนนักท่องเที่ยวทั้งหมดมีเรือจากท่าเรือนวลทิพย์ช่วยเหลือนำไปขึ้นฝั่งที่ท่าเรือนวลทิพย์ ต.เพ ตามไปตรวจสอบพบนักท่องเที่ยวชาวจีนทั้งชายหญิงและเด็กนั่งรวมตัวกัน ยังอยู่ในอาการตกใจ ทราบมี ผู้บาดเจ็บเนื่องจากสำลักน้ำ 2 คน นำส่ง รพ.ระยอง ไปแล้ว ทราบชื่อ Mr.LIAN KAIKAI กับ Mrs.ZHANC CUEHUA,สอบสวนนายณัฐวุฒิ พึ่งกุศล อายุ 31 ปี อยู่บ้านเลขที่ 59/7 หมู่ 1 ต.เพ คนขับเรือให้การว่า เรือที่จมชื่อ แบลคมารีน 8888 เป็นเรือนำเที่ยวโดยก่อนเกิดเหตุนำนักท่องเที่ยวชาวจีน 25 คนซึ่งพักที่ แบลคมารีน เกสต์เฮาส์ ต.เพ จากอ่าววงเดือนบนเกาะเสม็ดเพื่อจะกลับเข้าฝั่ง ก่อนออกเรือ ได้ให้ทุกคนใส่เสื้อชูชีพเพื่อความปลอดภัย ขณะที่ เรือแล่นมาถึงบริเวณโค้งแหลมใหญ่จะผ่านหน้าท่าเรือเกาะเสม็ด ปรากฏว่าท้องเรือด้านหัวไปพุ่งชนกับหินโสโครกใต้น้ำทำให้เรือรั่วเป็นรู ทำให้น้ำทะลักเข้าใต้ท้องเรือ นักท่องเที่ยวบางคนพลัดตกน้ำ ลอยคอกลางทะเล รีบวิทยุแจ้งขอความช่วยเหลือไปยังฝั่ง กระทั่งมีเรือจากท่าเรือนวลทิพย์ 3 ลำมาลำเลียงนักท่องเที่ยวทั้งหมดกลับฝั่ง ส่วนเรือค่อยๆจมลงทะเลก่อนพลิกลอยเหนือน้ำ,ส่วนนายไพรัตน์ อรุณเวสสะเศรษฐ กล่าวว่า สำหรับผู้บาดเจ็บผู้หญิง 1 ใน 2 แพทย์ต้องให้นอนรอดูอาการ ส่วนอีกคนแพทย์ให้กลับที่พักได้ ขณะที่ พล.ต.ต.ชุมพลเปิดเผยว่า หลังเกิดเหตุได้นำตัวคนขับเรือไปสอบสวนหาสาเหตุที่เกิดขึ้นว่าเกิดจากอะไร ถ้าเป็นความประมาทของคนขับเรือต้องถูกดำเนินคดี เบื้องต้นพบว่ามีร่องรอยแตกที่ท้องเรือ คาดว่าคงไปชนหิน,ด้าน พ.ต.อ.ณรงค์เดช ทัพพะจายะ ผกก.สภ.เพ กล่าวว่า จากการตรวจสอบเรือมีใบอนุญาตถูกต้อง และคนขับเรือมีใบอนุญาตเช่นกัน จำนวนผู้โดยสารที่บรรทุกมาบนเรืออยู่ในเกณฑ์ไม่เกินที่กฎหมายกำหนด และทุกคนสวมใส่เสื้อชูชีพ ส่วนสาเหตุอาจเกิดจากเหตุสุดวิสัย จึงยังไม่ได้แจ้งข้อกล่าวหากับคนขับเรือแต่อย่างใด แต่จะต้องนำเรือตรวจสอบสภาพอีกครั้ง
นักท่องเที่ยวชาวจีน 25 ชีวิตหวิดสังเวยหมู่กลางทะเล หลังนั่งเรือนำเที่ยวจากเกาะเสม็ดจะเข้าฝั่ง ระหว่างทางเรือไปพุ่งชนกับหินใต้น้ำจนเรือทะลุน้ำทะลัก บางคนต้องลอยคอกลางน้ำ 
นักท่องเที่ยวจีน,อุบัติเหตุเรือล่ม,สปีดโบ๊ต,ระยอง,ข่าวหน้า1